Lüttjepütt-Pries (Bemsen)
De Lüttjepütt-Pries warrt all veer Johr in’n Rahmen vun de Bemsen-Dagfahrt för nedderdüütsche Spraak för plattdüütsche Warken för oder vun junge Lüüd vergeven. De Pries, den de Spoorkassen-Stiften vun Neddersassen stift hett, is mit en Geldpries vun 3000 Euro verbunnen un is in’n Harvst 2007 dat eerste Maal vergeven worrn. Birgit Lemmermann hett em dor för ehr Book Ebbe un Hehn in’e Hannen kregen. Nöömt is de Pries na dat Book Lüttjepütt vun Johann Bellmann. De Winner warrt vun ene Jury ut negen Lüüd utwählt, vun de je een vun’e Bemsen-Dagfahrt, vun’e Spoorkassen-Stiften, vun’t Institut för Nedderdüütsche Spraak un vun’n NDR sitten doot un noch fief annere Lüüd mit Verstand un Weten üm de plattdüütsche Spraak.

Winners 

 2007: Birgit Lemmermann för Ebbe un Hehn
 2011: August-Hinrichs-Bühn för sien Platt-Programm för Kinner un junge Lüüd
 2015: Heidrun Schlieker för dat Vermiddeln von de plattdüütsche Spraak an Kinner
 2019: Vereen „Platt un Freesch in de School“ för de plattdüütsche Synchroonversion von den Film Ritter Trenk op Platt

Utteknung
Plattdüütsch